Natasha Mazzone: Vuurvretervrou van die DANatasha Mazzone. Foto: Facebook Suid-Afrika onthou haar as die blonde vuurvretervrou wat op TV kaalvuis onder minister Lynne Brown ingeklim net ná laasgenoemde moes bontstaan oor beweerde korrupsie en staatskaping. Nou is Natasha Mazzone aangewys as die Demokratiese Alliansie se hoofsweep. Pierre Massyn wou namens Maroela Media meer weet van hierdie vreeslose politikus met die sterk Italiaanse bande. Mazzone: Dis ŉ enorme eer. Dis ook ŉ massiewe verantwoordelikheid. Ek staan op die skouers van reuse en ek durf nie faal nie. Mazzone: Ek het meer vertroue in die DA as ooit vantevore, dat ons die enigste party is wat Suid-Afrika uit die patetiese toestand kan uitlei waarin ons onsself tans bevind en saam ŉ suksesvolle en veilige land waarin ons almal woon, kan verseker. Geen mens is groter as die party nie. Ek is trots daarop dat my party homself ondersoek en ons leiers aanspreeklik hou. Dit bewys volwassenheid in demokrasie en dit versterk slegs ons organisasie. Mazzone: Dis geen geheim dat ek in die leierskap van die DA wil wees nie, en ek bevind my tans daarin. Ek hoef nie die leier te wees om ŉ waardevolle bydrae te maak nie. Ek ondersteun John Steenhuisen 100% as leier. Hy is die regte persoon vir die werk. Mazzone: Ek is vir seker geen verlepte blommetjie nie! Ek is ŉ sterk en vasberade karakter, vurig patrioties en passievol oor wat ek doen. Ek sal géén korrupsie duld nie en sal dit met alle mag tot my beskikking beveg. Ek skrik nie maklik nie en sal vreesloos baklei as my land aan risiko’s blootgestel word. Mazzone: Ek reageer deur om my rond te kyk en mense van alle rasse te sien. Ek kyk na die provinsiale leiers en let op dat daar agt van kleur is en een wit. Ons is verreweg die mees gediversifiseerde party in die land. Mazzone: Ons moet as ŉ demokrasie leer dat die kleur van jou vel nie bepaal wie jy kan verteenwoordig nie. Ek glo nie die kleur van die leier bepaal die stemme nie; dis ons beleid en hoe ons dit kommunikeer wat saak maak. Mazzone: Ek het altyd in politiek belanggestel en is deur my ouers aangemoedig om my strewe om my land te dien, na te volg. Op Tukkies was ek op die studenteraad en ook speaker van die raad. Mazzone: My familie kom van ŉ dorpie Pietrastornina in die provinsie Avellino, 60 kilometer na die binneland van Napels in Italië. Ek het nog verreweg die meeste van my familie in Italië en ek is baie trots op my erfenis hoewel ek trots Suid-Afrikaans is. Ek is die jongste van drie kinders, ŉ laatlammetjie, 10 jaar jonger as my boetie Fortunato en my sussie Maria. Ek is absoluut versot op hulle. Ons is ŉ hegte gesin en praat daagliks met mekaar. My ouers, Giovanni en Valerie is beide immigrante en ek en my boetie en sussies is eerstegeslag-Suid-Afrikaners. Ek is in Pretoria gebore en het daar grootgeword. Ek is eers na die Sunnyside Primary School en toe na The Glen High School. Daarna het ek regte aan die Universiteit van Pretoria (Tukkies) studeer, maar nie klaargemaak nie. My pa is ŉ chef en was die eienaar van Villa San Giovanni in Pretoria en by die Carousel. Later het hy en my broer die Ritrovo Ristorante begin. Toe my pa aftree, het hy ŉ onderneming met die naam BICCS begin wat in brood, roomyskoek, croissants, koffie en toebroodjies gespesialiseer het. My broer besit Forti Grill & Bar by Times Square Casino en sit die familietradisie voort. Hy is die intelligentste persoon wat ek ken, ŉ wonderlike kok, het die ongelooflikste stem en is baie beskermend teenoor my. My ma, Valerie, is tuisteskepper en sorg vir ouers en hulle gesinne. Sy is die grootste omgeemens wat ek ooit geken het, en die wêreld sal ŉ beter plek wees as daar meer mense soos sy was. Mazzone: Dit was absoluut die moeite werd, ons het staatskaping blootgelê en Zuma se meelopers ontmasker. Ons het klagtes aanhangig gemaak en hulle word nou ondersoek. Die wiele van die gereg draai stadig, maar hulle draai. Mazzone: Daar het ongelukkig nie veel verander nie. Die ANC is ŉ verdeelde party. Cyril Ramaphosa het doodeenvoudig nie die mag om hierdie toedrag van sake te verander nie. Mazzone: My ondervinding van hom is dat hy my altyd met respek behandel het. Dit sny na weerskante toe. Ek stem nie saam met baie van die goed wat hy doen nie, maar hy tree minstens in die parlement respekvol op. Mazzone: Ek praat glad nie met Lynne Brown nie en ek hoop die volgende keer dat ek met haar praat, sal dit in die hof wees wanneer sy verhoor word vir haar rol in staatskaping. Mazzone: Ek het nog nooit in my lewe sulke trots ondervind nie. Die trane van vreugde het teen my wange afgerol. Watter wonderlike toesprake deur ons kaptein en die afrigter! Ek was opnuut daaraan herinner hoekom ek doen wat ek doen en hoe ons sonder enige twyfel saam sterker is. Mazzone: Ek het massiewe hoop vir ons land. Suid-Afrikaners is dapper, vriendelik en vasbyters. Ek sien daagliks wat my kollegas doen. Ek weet ons sal deurtrek! Mazzone: Ek sal Eskom onmiddellik in twee entiteite verdeel en stede hul elektrisiteit van privaat verskaffers aankoop. Ek SAL verkoop, die onafhanklikheid van die Reserwebank herbevestig en Shabir Sheik se mediese parool nietig verklaar. Mazzone: Ek sou nie. Mazzone: Ek is lief vir kook en onthaal. Ek is totaal gek oor diere en ons gesinstroeteldier, ŉ skatlike Skotse terrier wat ons Angie McAzzone noem, kry baie van my aandag Mazzone: Ek is met ŉ wonderlike man en mede-DA LP Kevin Mileham getroud. Hy is my hartklop. Ek het nie kinders nie, en sal ook nie hê nie. Ek is die tante van drie nefies en twee niggies, wat ek met my broer en sussie deel. Daar is nie ŉ manier wat ek my eie kinders liewer as hulle sal hê nie. Hulle gee my vreugde en liefde wat onbeskryflik is en ek is ŉ gelukkige vrou om hulle in my lewe te mag hê. Mazzone: Spaghetti-Napolitana soos net Papa Mazzone dit kan maak! Mazzone: Life is Beautiful (La Vita e Belle). Mazzone: My SONA-toespraak in 2018 toe ek in die parlement gesing het. Mazzone: Die eerste gewelddadige bakleiery in die parlement. Tande het letterlik oor die vloer gevlieg! Mazzone: Praat altyd die waarheid, selfs al staan jy alleen. Ons het almal ŉ storie om te vertel en niemand kan daardie reg van ons wegneem nie. Mazzone: Thailand. Mazzone: Daar is niks in Suid-Afrika verkeerd wat ons nie kan regmaak met dit wat reg is nie. Ons hét dit!